અમદાવાદનાં પ્રસિદ્ધ કેમ્પ હનુમાનના મંદિરમાં દર્શન કરવા માટેનો રસ્તો ડાયવર્ટ કરવામાં આવ્યો છે. મિલિટ્રી કેમ્પમાં આવેલા કેમ્પ હનુમાનના મંદિરમાં જવા માટેના મુખ્ય દરવાજાનું રિનોવેશનનું કામકાજ ચાલતું હોવાને કારણે આવનારા બે ત્રણ મહિના માટે મુખ્ય દરવાજા માટેની એન્ટ્રી બંધ કરી દેવામાં આવી છે. શનિવાર અને મંગળવારે હજારોની સંખ્યામાં શ્રદ્ધાળુ કેમ્પ હનુમાનના મંદિરમાં દર્શન કરવા માટે જતા હોય છે. તાજેતરમાં પઠાણકોટ એરબેઝ પર થયેલા હુમલા બાદ મિલિટ્રી વિસ્તારમાં સધન સુરક્ષા વ્યવસ્થા વધારી દેવાઇ છે ત્યારે હજારોની સંખ્યામાં શ્રદ્ધાળુ સાથે કોઇ અનિચ્છનીય બનાવ ના બને તે માટે કેમ્પ હનુમાન મંદિર જવા માટેનો મુખ્ય દરવાજો નવો બનાવી રહ્યા છે. દર્શન માટે શ્રદ્ધાળુઓ માટે નવો રસ્તો બનાવ્યો છે.